stanford-oval/wikipedia huggingface dataset:
Kintulammin retkeilyalue

Kintulammin retkeilyalueen pysäköinti- ja nuotiopaikat sekä rakennukset.
Kintulammin retkeilyalue on Tampereella Teiskossa sijaitseva retkeily- ja luonnonsuojelualue, reilut 20 kilometriä Tampereen keskustasta koilliseen. Tampereen kaupungin omistama alue sijaitsee Kintulammin ympäristössä. Muita järviä alueella ovat Kortejärvi, Saarijärvi ja Kaukaloinen. Luonnonsuojelualue on noin 600 hehtaarin kokoinen ja Tampereen suurin. Vuonna 2018 avattiin retkeilualueen laajennusosa. Alue suunniteltiin 10 000 kävijälle vuodessa, mutta kävijöitä on arvioitu olevan noin 40 000 vuodessa.
Retkeilyalueen palvelut

Alueella on opastettuja retkeilyreittejä noin 15 km ja viisi nuotiopaikkaa, joista neljällä on laavu. Kirkkokiven laavu, jonne on matkaa pysäköintipaikalta noin 300 metriä, on esteetön. Alueella on kaksi vuokraustupaa: Kintulammin maja ja Kortejärven tilan rakennus.
Alueen luonto

Alueen metsät ovat pääosin kuivaa ja tuoretta kangasta. Pieniä lehtomaisia kangasalueita on muutama. Kintulammin alueella on monen tyyppisiä soita. Alueella on yhteensä kymmeniä erittäin järeitä, kilpikaarnaisia aihkimäntyjä, jotka ovat satoja vuosia vanhoja.
Luonnonsuojelu- ja retkeilyalueen historia

Kaupungin maanvaihdon yhteydessä haltuunsa saama Vattulan alue Pulesjärven lounaispuolella rauhoitettiin vuonna 1959. Tampereelle haluttiin 1990-luvun lopulla retkeilyalue. Vattulan luonnonsuojelualuetta laajennettiin vuonna 2003. Kintulammin retkeilyaluetta laajennettiin maahankinnoilla. Sitten vuonna 2018 alue rauhoitettiin Tampereen kaupungin lahjana 100-vuotiaalle Suomelle.
Kuvia Kintulammin retkeilyalueelta

Kaukaloistenkallion laavu, suunnittelija Manu Humppi
Kirkkokiven laavu, suunnittelija Malin Moisio
Kirkkokivi
Aiheesta muualla

Kintulammin alueen sivusto
RDS-3

Strateginen raskas pommikone Tupolev Tu-4 pudotti 18. lokakuuta 1951 Neuvostoliiton ydinkoe nro 3:n.
RDS-3 Marija (ven. РДС-3 Мари́я, Reaktivnyi Dvigatel Spetsialnyi-3) on Neuvostoliitossa kehitelty taktinen ydinase, jonka voimakkuus oli 41.2 kilotonnia. Ase käytti uudenlaista, levitoivaa rakennetta (ns. Levitated Pit). Siinä sisempi rakenne oli plutoniumia ja ulompi rakenne Uraani-235:ttä: suhteessa 1/3. Ase oli uudemman järjestelyn, uraanin ollessa kompositiossa, myös ns. Kypärä-rakenteen myötä edellistä 100 kg kevyempi. Räjähtävien fissiilien ainesosien välissä oli levitoiva eli kelluva kaasupatja. Pommi räjäytettiin imploosiolla.
Asetta testattiin Neuvostoliiton ensimmäisessä ydinaseen ilmapudotuksessa, kun pommi pudotettiin 1951 Semipalatinskissä Kazakstanissa Tupolev Tu-4 -pommikoneesta. Koeräjäytys kuvattiin 7,5 kilometrin päästä ja aseen aiheuttama valoilmiö näkyi 170 kilometrin päähän - samoin kuten räjäytyksen äänikin. Räjäytyskorkeus oli 380 - 400 metriä maanpinnasta. RDS-3 hyväksyttiin 1953 Neuvostoliiton asearsenaaliin. 3 100 kilogrammaa painava ydinase oli myös asennettavissa Tupolev Tu-16:een. Asetta seurasi pian kevyempänä ja monikäyttöisempänä RDS-4 Tatjana.
Aiheesta muualla

https://www.youtube.com/watch?v=CPof3fQcUwY
https://www.youtube.com/watch?v=LNsMIx5utGU
https://www.youtube.com/watch?v=-WnU62VWPw8
https://twitter.com/atomicarchive/status/1316065771601174530?lang=fi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Norrménin talo

| Norrménin talo |
| --- | --- |
 Talo I. K. Inhan valokuvassa vuodelta 1908
Osoite:  Kanavakatu 2 Helsinki
Valmistumisvuosi:  1897
Purkuvuosi:  1960
Suunnittelija:  Theodor Höijer
Rakennuttaja:  Alfred Norrmén
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Norrménin talo (myös Norrménin linna tai Norrménin palatsi) oli Helsingin Katajanokalla osoitteessa Kanavakatu 2, vastapäätä Uspenskin katedraalia, vuosina 1897–1960 sijainnut punatiilinen, uusrenessanssia edustanut asuintalo.
Historia

Talon suunnitteli arkkitehti Theodor Höijer Helsingin kaupunginvaltuuston puheenjohtajalle ja Pohjoismaiden Yhdyspankin pankinjohtajalle Alfred Norrménille, joka tilasi Höijeriltä rakennuksen piirustukset vuonna 1896. Nelikerroksisen rakennuksen rakennustyöt etenivät huikeaan tahtiin, ja rakennus valmistuikin jo vuonna 1897.
Rakennuksen kolmessa ylimmässä kerroksissa sijaitsi suuria, korkealuokkaisia asuntoja, kun taas alimman kerroksen paljon pienemmät asuintilat oli varattu lähinnä palvelusväelle. Alfred Norrmén asui itse talossa kuolemaansa vuoteen 1942 asti. Talossa oli värillisiä lyijylasi-ikkunoita, joista suurin osa kuitenkin tuhoutui toisen maailmansodan pommituksissa. Sodan aikana rakennuksessa toimi saksalainen sotilaskomendatuuri, ja heti sodan jälkeen vuosina 1945–1947 talossa piti majaansa liittoutuneiden valvontakomissio. Valvontakomission poistuttua Norrménin talo toimi Valtion Metallitehtaiden konttorina vuoteen 1955 asti.
Purkaminen

Norrménin talo purettiin vuonna 1960. Sen paikalle rakennettiin Alvar Aallon suunnittelema, valkoisesta marmorista tehty Enso-Gutzeitin pääkonttori, joka valmistui vuonna 1962. Talon purkamista on arvosteltu alusta lähtien, ja useat pitävät tilalle tullutta Aallon suunnittelemaa rakennusta täysin sopimattomana Katajanokan edustalle ja Norrménin talon purkamista suurena vääryytenä. Jotkut ovat myös esittäneet, että Aallon rakennus pitäisi purkaa ja tilalle rakentaa Norrménin talon jäljennös. Pääkonttori kuitenkin suojeltiin vuonna 2010.
Liisa Helmisen ohjaamassa, vuonna 2004 ensi-iltaan tulleessa elokuvassa Pelikaanimies Norrménin talo on digitaalisesti pystytetty takaisin paikalleen.
Aiheesta muualla

Kuvia tai muita tiedostoja aiheesta Norrménin talo Wikimedia Commonsissa
Kuva Norrménin talosta (Arkistoitu – Internet Archive)
Uspenskin katedraali ja Norrménin talo
Röylä (Lohja)

| Röylä> Rödskog |
| --- | --- |
Kaupunki:  Lohja
Koordinaatit:  60.346275°N, 24.180393°E
Kaupunginosa nro:  27
Pinta-ala:  2,25 km² 
Väkiluku:  201 (2020)
Röylä (ruots. Rödskog) on Lohjan 27. kaupunginosa. Kaupunginosa sijaitsee Vanhan Turuntien (seututie 110) varrella ja Vihdin kunnan rajalla.
Röylä on suosittu kesämökkialue Lohjalla, ja väestön määrä kasvaa kaksinkertaiseksi kesäisin.lähde?
Young & Rubicam

| Young & Rubicam |
| --- | --- |

Perustettu:  1923
Perustaja:  John Orr Young ja Raymond Rubicam
Lakkautettu:  2023
Toimitusjohtaja:  David Sable
Kotipaikka:  New York, Yhdysvallat
Toiminta-alue:  maailmanlaajuinen
Toimiala:  markkinointiviestintä
Henkilöstö:  6 500
Emoyhtiö:  WPP plc
Kotisivu:  www.yr.com
Infobox OKVirheellinen NIMI-arvo: 
Young & Rubicam (Y&R) oli yhdysvaltalainen maailmanlaajuinen markkinointiviestintätoimistojen ketju, jonka omisti suuri brittiläinen pörssiyhtiö WPP plc. Y&R-ketjulla oli 186 toimistoa 90 maassa, ja ne työllistivät yhteensä noin 6 500 ihmistä. WPP:n Young & Rubicam Brands -yksikköön kuuluivat Y&R-mainostoimistojen lisäksi muun muassa Wunderman-suoramarkkinointi­toimistoketju (Suomessa Wunderman Helsinki Oy), Burson-Marsteller-viestintätoimistoketju (Suomessa Pohjoisranta Burson-Marsteller), yritysidentiteettiin erikoistunut Landor Associates sekä terveydenhuoltoalan markkinointiviestintään erikoistunut Sudler & Hennessey. Vuonna 2023 Young & Rubicam, samoin kuin J. Walter Thompson ja Wunderman, sulautettiin ketjuun nimeltä VML.
Historiaa

Young & Rubicamin historia juontuu Philadelphiassa vuonna 1923 syntyneeseen mainostoimistoon, jonka perustajat olivat sikäläisessä N. W. Ayer -toimistossa työskennelleet John Orr Young ja Raymond Rubicam. Kolmen vuoden kuluttua toimisto muutti New Yorkin Madison Avenuelle, jonka numerossa 285 se toimi 87 vuotta. Raymond Rubicam palkkasi toimistoon akateemisten hakijoiden sijasta itsensä kaltaisia, vähän koulutettuja mutta erikoisia tyyppejä, ja Young & Rubicam alkoi saada mainetta luovana ja boheemina työympäristönä vapaine työaikoineen. Toisaalta Rubicam korosti myös tutkimustyön merkitystä ja vannoi, että toimiston ideat perustuivat aina tosiasioihin. Tutkimustoiminnan johtoon palkattiin Northwestern-yliopiston  mainonnan ja journalismin professori George Gallup, joka kasvatti toimiston tutkimustoiminnan 400 hengen maanlaajuiseksi verkostoksi. Vuonna 1935, työskennellessään yhä Y&R:llä, Gallup perusti haastattelututkimuksia tekevän American Institute of Public Opinion -yrityksen, joka nykyisin toimii nimellä TNS Gallup ja kuuluu Young & Rubicamin tavoin WPP:n omistuksiin. John Orr Young vetäytyi yrityksen toiminnasta jo 1934 ja myös Raymond Rubicam jäi kasvavasta ja menestyvästä yrityksestään eläkkeelle 1944 ryhtyäkseen kirjailijaksi, mutta tuo haave jäi toteutumatta.
Vuonna 1988 Young & Rubicam osti vähemmistöosuuden suomalaisesta Oy Mainos Taucher Reklam Ab:stä, jonka nimeksi tuli Taucher Young & Rubicam. Yritys meni konkurssiin Suomen 1990-luvun alun lamassa.
Young & Rubicam, samoin kuin J. Walter Thompson ja Wunderman poistuivat niminä käytöstä syksyllä 2023, kun omistaja WPP sulautti ne asiakaskokemukseen erikoistuneeseen ketjuun nimeltä VML, josta tuli näin maailman suurin markkinointipalveluyritys noin 30 000 työntekijällään.
Käännös suomeksi
Heiligenhafen

| Heiligenhafen (Hilligenhaven) |
| --- | --- |
 lippu:  vaakuna
 Heiligenhafen
 Koordinaatit: 54°22′N, 10°59′E 
Valtio:  Saksa
Osavaltio:  Schleswig-Holstein
Piirikunta:  Ostholstein
Pinta-ala:  
 – Kokonaispinta-ala:  18,12 km²
Korkeus:  0–40 m
Väkiluku:  9 162
 
 www.stadt-heiligenhafen.de  
Infobox OKVirheellinen NIMI-arvo: 
Heiligenhafenin tori (Marktplatz).
Kotiseutumuseo.
Heiligenhafen (alasaksaksi Hilligenhaven) on kunta Schleswig-Holsteinin osavaltion itäosassa Pohjois-Saksassa. Se sijaitsee noin 60 kilometriä Lyypekistä koilliseen ja 55 kilometriä Kielistä itään. Kunta on tunnettu kylpylöistään. Kaupungissa asui 9 162 ihmistä vuoden 2016 lopussa.
Maantiede

Heiligenhafen sijaitsee Schleswig-Holsteinin itäisimmässä osassa Itämereen työntyvän niemen kärjessä. Niemimaan koillispuolella on Fehmarnin saari, jonka halki kulkee yhteys Tanskaan. Saaren kautta on määrä rakentaa 20-kilometrinen tunneli Fehmarninsalmen ali Tanskan Lollandiin.
Historia

Heiligenhafen mainitaan ensimmäistä kertaa vuonna 1305 kreivi Gerhard II:n asiakirjassa, jonka mukaan kaupungille myönnettiin Lyypekin oikeudet. Asiakirjan latinankielisessä tekstissä kaupunginnimi esiintyy alkuperäisessä (keski-)alasaksinkielisessä muodossa Hilghenhaven(e). Kaupunki perustettiin alun perin todennäköisesti satamakaupungiksi ja se muodostettiin vuosina 1249–1259 seuraavista kylistä: Helerikendorp, Tulendorp, Kerstinbuerfeld, Küsdorp ja Vrysgard. Ei tiedetä tarkkaan, milloin Heiligenhafen sai kaupunkioikeudet. Sen oletetaan tapahtuneen 1200-luvun puolivälissä.
Vuonna 1320 Heiligenhafen kärsi tulvasta. Viisi vuotta myöhemmin kaupungin talous alkoi kukoistaa. Tuolloin kreivi Johann III myönsi sen vientituotteille verovapauden, jonka seurauksena kaupungista kehittyi talousalueensa johtava vientisatama. Seuraavina vuosisatoina Heiligenhafenissa elettiin Tanskan kuninkaan alaisuudessa.
Vuoden 1391 suurpalo tuhosi Heiligenhafenin lähes täysin. Vuonna 1428 kaupungin hävitti tanskalaiskuningas Erik VII. Sen jälkeen seurasi rauhan ja edistyksen aika, joka katkesi kolmikymmenvuotiseen sotaan. Vuosina 1627–1630 raivonnut rutto vei kaupungin perikadon partaalle. Seuraavina vuosikymmeninä heiligenhafenilaisia koettelivat sodat, suurpalot ja tulvat. Paremmat ajat koittivat vuonna 1720. Heiligenhafen selvisi melko vähällä Schleswig-Holsteinissa käydyistä sodista. Vuonna 1938 Heiligenhafenista tehtiin varuskuntakaupunki ja toisen maailmansodan jälkeen kaupungin alueella pidettiin saksalaisia sotavankeja. Pakolaisten vyöry Itä-Saksasta kasvatti Heiligenhafenin väkiluvun 3 500:sta 10 700:aan.  Uusille asukkaille piti rakentaa kunnon asunnot parakkien tilalle. Kaupunki laajeni huomattavasti, mutta vanhakaupunki katuineen ja toreineen säilytettiin ennallaan.
Heiligenhafenin keskipiste on vanhakaupunki ja sen tanskalaisvaikutteinen, 750 vuotta vanha kirkko (Stadtkirche). Raatihuone on vuodelta 1882. Kaupungintori uudistettiin vuonna 1992. Ydinkeskustassa ja satama-alueella on lukuisia hyvin säilyneitä taloja menneiltä vuosisadoilta.
Große Bürgergilde zu Heiligenhafen kuuluu Saksan vanhimpiin kiltoihin. Se viettää vuosijuhliaan kesäkuisin.
Talous ja liikenne

Heiligenhafenin talouselämälle keskeisiä ovat kylpylätoiminta ja kalastus. Kaupungissa sijaitsee myös suuri psykiatrinen sairaala ja tanskalaisia matkailijoita houkutellaan edullisella alkoholilla.
Heiligenhafen sijaitsee moottoritie A 1:n koillisessa päätepisteessä (liittymä Heiligenhafen-Mitte). Lähin rautatieasema sijaitsee läheisessä Großenbroden kunnassa. Oldenburg in Holsteinissa sijaitsee puolestaan lähin kaukoliikenteen asema.
Kuuluisuuksia

Heiligenhafenissa on syntynyt muun muassa kirjailija Wilhelm Jensen (1837–1911). Kirjailija Theodor Storm (1817–1888) oleskeli paikkakunnalla vuonna 1881. Hän sijoitti teoksensa Hans und Heinz Kirch tapahtumat Heiligenhafeniin.
Aiheesta muualla

Kuvia tai muita tiedostoja aiheesta Heiligenhafen Wikimedia Commonsissa
Kunnan verkkosivusto
Juraj Slafkovský

| Juraj Slafkovský |
| --- | --- |

Henkilötiedot
Syntynyt: 30. maaliskuuta 2004 (ikä 20) Košice, Slovakia
Kansalaisuus:   Slovakia
Jääkiekkoilija
Lempinimi:  Slovakian Jágr, Dinosaur, Slaf, Slafa, Slaff, Slafka, Slafko, Juri, Jurko
Pelipaikka:  vasen laitahyökkääjä
Maila:  vasen
Pituus:  191 cm
Paino:  108 kg
Seura
Seura:  Montreal Canadiens
Sarja:  NHL
Pelinumero:  20
Pelaajaura
Pääsarjaura:  2021–
Aik. seurat:  TPS (SML)
NHL-varaus:  1. varaus, 2022 Montreal Canadiens
Juraj Slafkovský (s. 30. maaliskuuta 2004 Košice, Slovakia) on slovakialainen jääkiekkoilija, joka pelaa NHL-seura Montreal Canadiensissa. Seura varasi hänet NHL:n varaustilaisuuden 2022 ensimmäisenä pelaajana, jolloin Slafkovskýsta tuli kaikkien aikojen ensimmäinen NHL:ään ykkösenä varattu slovakialaispelaaja sekä Suomen sarjoista varattu pelaaja. Hän on pelipaikaltaan vasen laitahyökkääjä ja hän laukoo vasemmalta.
Vuoden 2021 maailmanmestaruuskilpailujen avausottelussa Slafkovskýsta tuli modernin ajan maailmanmestaruuskilpailujen historian nuorin pelaaja 17 vuoden, seitsemän viikon ja kolmen päivän ikäisenä. Slafkovský voitti pronssimitalin talviolympialaisissa 2022, ja hänet valittiin turnauksen arvokkaimmaksi pelaajaksi, kun hän teki seitsemässä ottelussa seitsemän maalia.
Ura > Seuraura > Junioriura

Slafkovský on HC Košicen kasvatti. Kaudella 2017–2018 hän oli seuran C-nuorten paras maalintekijä 30 maalillaan ja kolmanneksi paras pistemies 56 tehopisteellä. Slafkovský jakoi koko Slovakian C-nuorten sarjan maalipörssin kolmannen sijan HC Slovan Bratislavan Viktor Vavruškan kanssa ja sijoittui pistepörssissä kuudenneksi. Hän jakoi myös Košicen sisäisen tehotilaston voiton Lukáš Vaculíkin kanssa lukemalla +36.
Kaudeksi 2018–2019 vain 14-vuotias Slafkovský siirtyi Itävaltaan RB Hockey Academyn B-nuoriin, mutta hän siirtyi kuitenkin kesken kauden Tšekkeihin HK Hradec Královéen. Slafkovský pelasi kauden suurimmaksi osaksi seuran C-nuorissa, joiden paras pistemies hän oli pudotuspeleissä 14 tehopisteellään. Hän pelasi kauden aikana myös kolme ottelua Hradec Královén U19-junioreissa.
Slafkovský siirtyi kaudeksi 2019–2020 vain 15-vuotiaana Suomeen ja Turun Palloseuran junioreihin. Hän pelasi kautensa suurimmaksi osaksi seuran B-nuorissa, joiden paras pistemies ja maalintekijä Slafkovský oli 22 maalilla ja 52 tehopisteellä, joilla hän jakoi koko B-nuorten SM-sarjan pistepörssin kymmenennen sijan KalPan Rasmus Kuirin ja Jokereiden Olli Östermanin kanssa. Slafkovský pelasi kauden aikana myös neljä ottelua TPS:n A-nuorissa ja kaksi ottelua C-nuorissa.
Kauden 2020–2021 Slafkovský pelasi suurimmaksi osaksi TPS:n U20-joukkueessa, jossa hän pelasi 16 runkosarjaottelua tehden kahdeksan maalia ja 13 tehopistettä, ja kaksi pudotuspeliottelua ilman tehopisteitä. Slafkovskýn kautta lyhensi kuudella viikolla hänen saama olkapäävamma.
Ura > Seuraura > Ammattilaisuran alku TPS:ssä

OHL-joukkue Erie Otters varasi Slafkovskýn 90. pelaajana CHL:n varaustilaisuudessa 2021. Hän jatkoi kaudella 2021–2022 kuitenkin TPS:ssä ja nousi sen SM-liigajoukkueeseen, jossa Slafkovský pelasi ensimmäisen miesten pääsarjaottelunsa vain 17-vuotiaana Mestarien liigan kolmannella kierroksella 3. syyskuuta 2021 vieraissa saksalaista Fischtown Pinguinsia vastaan. Hänet merkittiin TPS:n nelosketjun vasempaan laitaan Juhani Jasun ja Topias Haapasen viereen. Slafkovský sai ottelussa jääaikaa 13.15 minuuttia. Ensimmäisen SM-liigaottelunsa hän pelasi runkosarjan kolmannella kierroksella 15. syyskuuta 2021 vieraissa JYPiä vastaan. Slafkovský merkittiin TPS:n kakkosketjun oikeaan laitaan Mitch Hultsin ja Tyler Steenbergenin viereen. Hän sai ottelussa jääaikaa 16.25 minuuttia. Liigauransa avausmaalin Slafkovský teki 2. joulukuuta 2021 Kärppiä vastaan. Hänestä tuli 17 vuoden, kahdeksan kuukauden ja kolmen päivän ikäisenä liigahistorian nuorin maalin tehnyt ulkomaalaispelaaja sekä ensimmäinen maalinteossa onnistunut alle 18-vuotias ulkomaalaispelaaja. 22. tammikuuta 2022 Slafkovský kohotti käsivarsiaan ja taklasi Kärppien Jaakko Niskalaa päähän sillä seurauksella, että Niskala loukkaantui. Slafkovskýlle tuomittiin tilanteesta 5+20-minuutin ottelurangaistus ja hänet asetettiin kuuden ottelun mittaiseen pelikieltoon. Slafkovskýn tulokaskausi toi kaikkiaan 31 runkosarjaottelussa viisi maalia ja 10 tehopistettä, ja 18 pudotuspeliottelussa kaksi maalia ja seitsemän tehopistettä. TPS eteni pudotuspeleissä aina loppuottelusarjaan saakka, jossa kuitenkin taipui Tapparalle. Mestarien liigassa Slafkovský pelasi neljä ottelua tehden yhden syöttöpisteen.
Slafkovskýn odotettiin yleisesti tulevan varatuksi kolmen ensimmäisen pelaajan joukossa NHL:n varaustilaisuudessa 2022, jossa selkeänä ennakkosuosikkina pidettiin jo monta vuotta Shane Wrightia. Kesäkuussa 2022 kanadalaisen The Sports Network -kanavan asiantuntija Bob McKenzie listasi hänet rankingissaan hieman yllättäen ensimmäiseksi ohi Wrightin. Lopulta koko varaustilaisuuden isäntäjoukkueenakin toiminut Montreal Canadiens varasi Slafkovskýn ensimmäisenä pelaajana. Hänestä tuli kaikkien aikojen ensimmäinen NHL:ään ykkösenä varattu slovakialaispelaaja sekä Suomen sarjoista varattu pelaaja. Slafkovskýn jälkeen kakkosena varattiin Šimon Nemec, joten he molemmat tekivät historiaa, kun aiemmin pienimmällä numerolla NHL:ään on slovakialaisista varattu Marián Gáborikin kolmantena vuonna 2000. Alle viikko NHL-varauksensa jälkeen heinäkuussa 2022 Slafkovský teki Montreal Canadiensin kanssa kolmivuotisen tulokassopimuksen.
Ura > Seuraura > Montreal Canadiens

Montrealissa Slafkovskýn maajoukkueessakin käyttämä pelinumero 20 oli käytössä puolustaja Chris Widemanilla, joka kuitenkin suostui antamaan sen Slafkovskýlle vastineeksi nimikirjoituksella varustetusta pelipaidasta hänen vastasyntyneelle pojalleen. Slafkovský oli mukana Montrealin kauden avauskokoonpanossa ja pelasi ensimmäisen NHL-ottelunsa Toronto Maple Leafsia vastaan 12. lokakuuta 2022. Hän teki ensimmäisen maalinsa viidennessä ottelussaan 6–2-murskavoitossa Arizona Coyotesia vastaan 20. lokakuuta. Oltuaan kolme ottelua loukkaantumisen takia sivussa, hän palasi kokoonpanoon 29. lokakuuta pelatussa ottelussa St. Louis Bluesia vastaan. Hänet sijoitettiin tuossa ottelussa ensimmäistä kertaa ylivoimalle ja onnistui heti maalinteossa. Ottelussa Detroit Red Wingsiä vastaan 8. marraskuuta, Slafkovský sai ottelurangaistuksen taklattuaan Matt Luffia päin laitaa. Hän sai tapauksesta lisäksi kaksi ottelua pelikieltoa. Slafkovský loukkasi 15. tammikuuta 2023 pelatussa ottelussa New York Rangersia vastaan polvensa, mikä päätti hänen kautensa. Hän teki tulokaskaudellaan neljä maalia ja yhteensä 10 tehopistettä 39 ottelussa.
Harjoitusotteluissa ennen kautta 2023–2024 Slafkovský sijoitettiin menestyksekkäästi keskushyökkääjä Kirby Dachin vierelle. Runkosarjan alkaessa ketjun toiseksi laitahyökkääjäksi istutettiin joukkueeseen liittynyt Alex Newhook, mutta lupaava ketju rikkoutui heti toisessa ottelussa, kun Dach kärsi kauden päättävän loukkaantumisen. Dachin korvaajaksi ketjuun nostettiin Josh Anderson, mutta kolmikko oli niin huomattavissa vaikeuksissa että tehottoman Slafkovskýn pudottamisesta AHL:ään uumoiltiin. Päävalmentaja Martin St. Louis nosti Slafkovskýn kuitenkin ykkösketjuun Cole Caufieldin ja kapteeni Nick Suzukin viereen. Ykkösketjussa Slafkovskýn tuottavuus parani merkittävästi loppukaudeksi. Hän rikkoi alle 20-vuotiaiden seuraennätyksen helmikuussa 2024 tehtyään tehopisteitä kahdeksassa ottelussa putkeen, kunnes rikkoi sen uudelleen erillisessä yhdeksän ottelun pisteputkessa maaliskuussa. Hän teki ensimmäisen hattutemppunsa ottelussa Philadelphia Flyersia vastaan 10. huhtikuuta 2024. Montrealin kausi päättyi runkosarjaan, mutta Slafkovský oli joukkueen yksi valopilkuista tehtyään 82 ottelussa 20 maalia ja 50 tehopistettä.
Heinäkuussa 2024 Slafkovský solmi Canadiensin kanssa kahdeksan vuoden ja 7,6 miljoonan dollarin vuosittaisen keskiansion arvoisen jatkosopimuksen, jonka kokonaisarvo oli 60,8 miljoonaa dollaria.
Pelityyli

TPS:n U20-joukkueen päävalmentajan Hermanni Vidmanin YLE Urheilulle toukokuussa 2021 antaman haastattelun yhteydessä Slafkovskýa luonnehdittiin voimahyökkääjän tyyliseksi pelaajaksi, jolle käy pelissä melkein mikä tahansa rooli. Hänellä mainittiin olevan opittavaa puolustuspelissä, mutta Slafkovskýlla on kuitenkin paljon enemmän lahjakkuutta hyökkäyssuuntaan. Hänen mainittiin myös tottuneen pelaamaan ennakkoluulottomasti vanhempien pelaajien kanssa, varsinkin maalinedustalla. Myöhemmin samassa kuussa Vidman luonnehti Slafkovskýa Iltalehden haastattelussa:
»Hän on jättiläisen kokoinen. Fysiikka on kova, Juraj on mies kropaltaan. Juraj on taitava voimahyökkääjä. Ei niinkään raju taklaaja, mutta häneltä on vaikea riistää kiekko. Ja hän pystyy kyllä kovaan peliin. Hän on vielä vähän pikkupoika henkisesti. Lajitaidot ovat erinomaiset, mutta esimerkiksi puolustuspelistä välittäminen on hieman vajaata vielä. Muun muassa sen kanssa on töitä tehtävänä. Karrikoidusti sanottuna hän on ollut aina puolet muita isompi. Ja tottunut pitämään kiekkoa yhdellä kädellä. Ja vaikka hän on kookas, niin keskivartalon voimassa ja kropan hallinnassa on puutteita ja tehtävää. Fyysisesti hän ei ole vielä valmis.»
Vidman on verrannut Slafkovskýa pelityyliltään hänen maanmieheensä Marián Hossaan, jonka hän on maininnut itsekin esikuvakseen. Slafkovský on maininnut toiseksi suosikkipelaajakseen myös Patrick Kanen.
Traventhal

| Traventhal |
| --- | --- |
 lippu:  vaakuna
 Traventhal
 Koordinaatit: 53°53′N, 10°19′E 
Valtio:  Saksa
Osavaltio:  Schleswig-Holstein
Piirikunta:  Segeberg
Pinta-ala:  
 – Kokonaispinta-ala:  5,37 km²
Väkiluku (31.12.2021):  534
 – Väestötiheys:  99,4 as./km²
Infobox OKVirheellinen NIMI-arvo: 
Traventhal on kunta Saksassa Schleswig-Holsteinissa Travejoen varrella. Kunnassa oli vuoden 2021 lopussa 534 asukasta, ja sen pinta-ala on 5,37 neliökilometriä. Siellä solmittiin vuonna 1700 Ruotsin ja Tanskan välinen Traventhalin rauha.
Aiheesta muualla

Kunnan kotisivut (saksaksi)
Lensahn

| Lensahn |
| --- | --- |
 lippu:  vaakuna
 Lensahn
 Koordinaatit: 54°13′N, 10°53′E 
Valtio:  Saksa
Osavaltio:  Schleswig-Holstein
Piirikunta:  Ostholstein
Pinta-ala:  
 – Kokonaispinta-ala:  27,7 km²
Korkeus:  17 m
Väkiluku:  4 967
 – Väestötiheys:  179 as./km²
 
 Kotisivut  
Infobox OKVirheellinen NIMI-arvo: 
Kuvassa Lensahnin sijainti Ostholsteinin piirikunnassa. Pienessä kuvassa Ostholsteinin piirikunnan sijainti Schleswig-Holsteinin osavaltiossa.
Paikallinen kirkko. Torni edustaa myöhäisgotiikkaa.
Lensahn on kunta Pohjois-Saksassa Schleswig-Holsteinin osavaltiossa.
Maantiede

Lensahn sijaitsee merellisen Ostholsteinin piirikunnan itäosassa Itämereen työntyvän niemen tyvessä. Kiel sijaitsee noin 60 kilometriä Lensahnista länteen. Etäisyys Hampuriin puolestaan on runsaat sata kilometriä. BAB 1 kulkee aivan Lensahnin keskustan itäpuolitse.